מטריות
מטריות מקופלות יעברו מיד ליד; כמו מגינים למול החורף ולחורף לא איכפת; נעליים מכנסיים עקבים בשלוליות; מנגנת התזמורת של מוכר המטריות; הטיפות הראשונות עוד נופלות אחת אחת; אחריהן המבול שיגיע עוד מעט; ממטרים פזורי משמעת מכוונים את היריעות; מנגנת התזמורת של מוכר המטריות; קח לך אחת פתח לך אחת; אל תישאר בלי כלום; כל אחד צריך לשמור משהו ליום גשום; קח לך אחת פתח לך אחת; אין מחסה ממול; כל כך הרבה רע כבר עשינו; שלבטח יהיה מבול; מטריות מקופלות יעברו מיד ליד; כמו מגינים למול החורף ולחורף לא איכפת; לעיניו של שר הגשם הפורץ בצחוק רועם; אנשים הולכים עם אוהל הנפתח מעליהם; נהגים קרועי עיניים גלגלי מכוניות; מנגנת התזמורת של מוכר המטריות; נעליים מכנסיים עקבים בשלוליות; מנגנת התזמורת של מוכר המטריות; 